[{"text_idx": "#000000", "text": "Selle-aastane kaamerakuldnokkade paar on alustanud haudumisega. Kuigi kuldnokal hauvad mune mo\u0303lemad vanalinnud, on see osa pesitsemisest siiski peamiselt emaslinnu kanda."}, {"text_idx": "#000001", "text": "Kuna Lo\u0303una-Eestisse Koorastesse paigaldatud pesakaamera abil teame munade haudumise algust, siis teades, et pojad kooruvad 11-12 pa\u0308eva pa\u0308rast hauduma asumist, saame arvutada, et poegade koorumist on oodata 8.-9. mai paiku."}, {"text_idx": "#000002", "text": "Huvilisemad kaameraja\u0308lgijad vo\u0303isid ma\u0308rgata, et kaamerakuldnokk veetis suure osa ajast pesal juba pa\u0308rast esimese muna munemist. Haudumiseks seda siiski veel pidada ei saa \u2013 ka munemisperioodil kuldnokad magavad pesas ja on pesakastis sageli ka pa\u0308eval. Lisaks eristab kuldnoka munemis- ja haudumisperioodi veel seegi, et haudumise ajal sa\u0308tivad kuldnokad munad vastu oma paljast sooja ko\u0303hunahka ehk haudelaiku, lihtsalt pesas viibides ja magades nad nii ei tee."}, {"text_idx": "#000003", "text": "Siiski vo\u0303ib halbade ilmade kestes haudeperiood pa\u0308eva vo\u0303i isegi paar pikemaks venida, kuid see so\u0303ltub ka vanalindude innukusest. Praegu vo\u0303ime arvestada, et kui ko\u0303ik pojad kooruvad sama pa\u0308eva jooksul, asusid kuldnokad hauduma kohe pa\u0308rast viimase muna munemist; kui koorumine toimub mo\u0303ne pa\u0308eva jooksul, algas haudumine enne viimase muna munemist. Saame na\u0308ha."}, {"text_idx": "#000004", "text": "Kaameraga pessa munes kuldnokk esimese muna 22. aprillil. Kuna kuldnokk muneb iga pa\u0308ev u\u0308he muna, siis enne hauduma asumist viimase, kuuenda muna munes ta 27. aprillil. Hauduma asuvad kuldnokad pa\u0308rast viimase muna munemist \u2013 seda seepa\u0308rast, et suur pesakond kooruks samaaegselt ja lu\u0308hikese aja jooksul koos u\u0308les kasvaks. Vastasel korral hiljem kooruvad pojad lihtsalt hukkuksid. Siiski vo\u0303ivad va\u0308rvulised, sealhulgas kuldnokad, just halbade ilmade korral nagu praegu alustada haudumist juba enne viimase muna munemist."}]